Illyustrativ foto/laprensagrafica.com Toshkent shahrining Chilonzor tumanida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 2018 yil 25 mart kuni noma’lum shaxs TXAY ko‘chasida joylashgan “Toshkent” savdo markazining 3-blokidagi stol ustida qarovsiz qoldirilgan, Afg‘oniston Islom Respublikasi fuqarosi, 1980 y.t. A.G.ga tegishli ichida 200.000 so‘m puli, “Samsung” mobil telefoni va parfyumeriyasi bo‘lgan sumkani o‘g‘irlab ketgan. Ko‘rilgan choralar natijasida ushbu jinoyatni Mirobod tumani Arifobod ko‘chasida yashovchi, 1983 y.t. D.M. sodir etganligi aniqlanib, ushlangan.